সাউথ অস্ট্রেলিয়া ক্রিকেট দল

সাউথ অস্ট্রেলিয়া ক্রিকেট দল বা দক্ষিণ অস্ট্রেলিয়া ক্রিকেট দল (ইংরেজি: South Australia cricket team) দক্ষিণ অস্ট্রেলিয়ার অ্যাডিলেডভিত্তিক অস্ট্রেলিয়ার পুরুষদের পেশাদারী প্রথম-শ্রেণীর ক্রিকেট দল। সাউদার্ন রেডব্যাকস ডাকনামে পরিচিত ওয়েস্ট এন্ড রেডব্যাকস দলটি অ্যাডিলেড ওভালে নিজেদের খেলাগুলো আয়োজন করে থাকে। দক্ষিণ অস্ট্রেলিয়ার রাজ্য ক্রিকেট দলটি শেফিল্ড শিল্ড প্রতিযোগিতা ও সীমিত ওভারের মার্শ ওয়ান-ডে কাপ প্রতিযোগিতায় রাজ্যের প্রতিনিধিত্ব করছে। মার্শ ওয়ান-ডে কাপে লাভ ও কালো রঙের পোশাক পরিধান করে। ওয়েস্ট এন্ডের সাথে ব্যবসায়িক চুক্তির কারণে দলটি ওয়েস্ট এন্ড রেডব্যাকস নামে পরিচিতি পাচ্ছে। অধুনা বিলুপ্ত কেএফসি টুয়েন্টি২০ বিগ ব্যাশ প্রতিযোগিতায় রেডব্যাকস দল খেলেছে। তবে, এ লীগের পরিবর্তে বিগ ব্যাশ লীগ হবার ফলে ২০১১ সালে অ্যাডিলেড স্ট্রাইকার্স তাদের স্থলাভিষিক্ত হয়। নভেম্বর, ১৮৭৭ সালে অ্যাডিলেড ওভালে তাসমানিয়ার বিপক্ষে সাউথ অস্ট্রেলিয়া দল তাদের প্রথম-শ্রেণীর খেলায় অভিষেক পর্ব সম্পন্ন হয়েছিল বলে জানা যায়। ১৮৯২-৯৩ মৌসুমের শেফিল্ড শিল্ডের উদ্বোধনী প্রতিযোগিতায় নিউ সাউথ ওয়েলস ও ভিক্টোরিয়ার সাথে প্রতিদ্বন্দ্বিতায় অবতীর্ণ হয়। দ্বিতীয় প্রচেষ্টাতেই সাউথ অস্ট্রেলিয়া দল শিল্ডের শিরোপা জয়ে সমর্থ হয়। এ পর্যন্ত দলটি ১৩বার প্রতিযোগিতাটির শিরোপা জয় করে। রাইওবি ওয়ান ডে কাপ নামে বর্তমানে পরিচিত একদিনের প্রতিযোগিতায় দুইবার শিরোপা লাভ করে। এছাড়াও, এছাড়াও, কেএফসি ২০/২০ বিগ ব্যাশ ট্রফির বর্তমান শিরোপা লাভের অধিকারী। ২০১০/১১ মৌসুমে অ্যাডিলেড ওভালের চূড়ান্ত খেলায় এনএসডব্লিউকে পরাভূত করে। কেএফসি টুয়েন্টি২০ বিগ ব্যাশ ট্রফিরও শিরোপা জয় করে। বর্তমানে লীগটি বিলুপ্ত ও বিগ ব্যাশ লীগ এর স্থলাভিষিক্ত হয়। অতীতের অনেক সফলতম আন্তর্জাতিক ক্রিকেটারের সম্মিলন সাউথ অস্ট্রেলিয়ায় ঘটেছে। ১৯২০ ও ৩০-এর দশকে ক্ল্যারি গ্রিমেট দলটিতে খেলেছেন। সর্বমোট ৬৬৮ উইকেট নিয়ে রাজ্য দলের রেকর্ড গড়েন যা অদ্যাবধি অক্ষত রয়েছে। ১৯৩৪ সালে ডোনাল্ড ব্র্যাডম্যান ক্লাবে যোগ দেন। প্রথম তিন ইনিংসে তিনি ১১৭, ২৩৩ ও ৩৫৭ রান তুলেন। অন্যান্যদের মধ্যে চ্যাপেল ভ্রাতৃদ্বয় - গ্রেগ চ্যাপেল ও ইয়ান চ্যাপেল, ডেভিড হুকস, ড্যারেন লেহম্যান, গিল ল্যাংলি, জেসন গিলেস্পি ও টেরি জেনার অন্যতম। এছাড়াও, সাউথ অস্ট্রেলিয়া দল বিদেশী খেলোয়াড়দেরকে অন্তর্ভুক্ত করেছে। তন্মধ্যে, বিখ্যাত অল-রাউন্ডার গ্যারি সোবার্স ১৯৬০-এর দশকে তিন মৌসুম ও ব্যারি রিচার্ডস খেলেন। রিচার্ডস মাত্র এক মৌসুম সাউথ অস্ট্রেলিয়া দলে খেলেন। তবে, এক মৌসুমেই রাজ্য দলীয় রেকর্ড গড়েন। ১৯৭০-৭১ মৌসুমে ১৫৩৮ রান তুলেছিলেন তিনি। শেফিল্ড শিল্ড/পুরা কাপ (১৩) ১৯৬৩-৬৪ ১৯৬৮-৬৯ ১৯৭০-৭১ ১৯৭৫-৭৬ ১৯৮১-৮২ ১৯৯৫-৯৬ ওয়ান-ডে কাপস (৩) ১৯৮৩-৮৪ ১৯৮৬-৮৭ ২০১১-১২ কেএফসি টুয়েন্টি২০ বিগ ব্যাশ/বিগ ব্যাশ লীগ (১) ২০১০-১১ সাউথ অস্ট্রেলিয়ার পক্ষে সর্বাধিক রান ব্যক্তিগত সর্বোচ্চ রান: ডন ব্র্যাডম্যান - ৩৬৯ ব তাসমানিয়া, ১৯৩৫-৩৬ সর্বাধিক শতরান: ড্যারেন লেহম্যান ৪২ মৌসুমে সর্বাধিক রান: ব্যারি রিচার্ডস - ১৫৩৮, ১৯৭০-৭১ সর্বোচ্চ রানের জুটি: ডেভিড হুকস - ওয়েন ফিলিপস ৪৬২* ব তাসমানিয়া, ১৯৮৬-৮৭ দলগত সর্বোচ্চ রান: ৮২১/৭ডি. ব কুইন্সল্যান্ড, ১৯৩৯-৪০ সাউথ অস্ট্রেলিয়ার পক্ষে সর্বাধিক উইকেট মৌসুমে সর্বাধিক উইকেট লাভ: শন টেইট - ৬৫ ইনিংসে সর্বাধিক উইকেট লাভ: টিম ওয়াল - ১০/৩৬ ব এনএসডব্লিউ, ১৯৩২-৩৩ খেলায় সর্বাধিক উইকেট লাভ: জর্জ গিফেন - ১৭/২০১ ব ভিক্টোরিয়া, ১৮৮৫-৮৬ Government of South Australia (2013), Adelaide Oval Redevelopment ওয়েব্যাক মেশিনে আর্কাইভকৃত ১৩ মার্চ ২০১৯ তারিখে, Department of Planning, Transport & Infrastructure, retrieved 14 September 2013 "Index of /"। www.bigbashleague.com.au। ৬ মে ২০১৮ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৯।  "The Home of CricketArchive"। cricketarchive.com।  "Most Runs for South Australia"। Cricket Archive।  "Most Wickets for South Australia"। Cricket Archive।  Official Website of the South Australia cricket team Official Website of Cricket Australia Article on team's history from Cricinfo